
Rīgā 2022. gada 9. februārī (prot. Nr. 6  12. §)



Par nekustamā īpašuma Miera ielā 3, Siguldā, pirkšanu 

[bookmark: _Hlk3273475]1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Iekšlietu ministrijai pirkt nekustamo īpašumu (nekustamā īpašuma kadastra Nr. 8015 002 0803) – zemes vienību (zemes vienības kadastra apzīmējums 8015 002 0803) 3628 m2 platībā – Miera ielā 3, Siguldā, Siguldas novadā, kas nepieciešams Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības, civilās aizsardzības un ugunsdrošības nodrošināšanai –, par 31 000 euro atbilstoši noteiktajai atlīdzībai.

2. Iekšlietu ministrijai: 
2.1. īpašuma tiesības uz šā rīkojuma 1. punktā minēto nekustamo īpašumu normatīvajos aktos noteiktajā kārtībā nostiprināt zemesgrāmatā uz valsts vārda Iekšlietu ministrijas personā;
2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un īpašuma tiesību nostiprināšanu zemesgrāmatā, segt no Iekšlietu ministrijas budžeta apakšprogrammā 40.02.00 "Nekustamais īpašums un centralizētais iepirkums" 2022. gadam paredzētajiem līdzekļiem.

